Den 27. januar 2008 i Gainesville i Florida satte hun ny fransk innendørsrekord, med 6,84 meter. Dette gjorde at hun kvalifiserte seg til VM i friidrett innendørs 2008 i Valencia, der hun kom på 4.-plass med 6,60. Lesueur var eneste franske kvinne som deltok i lengde i dette mesterskapet. Hun fikk bronse ved U23-EM i friidrett 2009 i Kaunas i Litauen, der hun hoppet 6,72 meter. Hun måtte se seg slått av tyske Melanie Bauschke (6,83) og hviterussiske Nastassja Mirontsjyk-Ivanova (6,76). Hun deltok også i VM i friidrett 2009, men ble der slått ut i kvalifiseringsrunden, med 6,40 som lengste hopp.